|  |
| --- |
| Nyhedsbrev no. 3. til grundejerforeningerne i Furesø Kommune! |

|  |  |
| --- | --- |
|  |  |

**Godt nytår**

|  |
| --- |
| Furesø kommune ønsker godt nytår til alle grundejerforeningerne i Furesø Kommune. Furesø Kommune gennemførte i 2012 flere initiativer for at inspirere kommunens borgere til at sænke deres energiforbrug. Kommunens indsats er et led i indsatsen for at indfri de danske forpligtelser på klima- og energiområdet. Blandt initiativerne i kommunen kan nævnes energirådgivningscaféer på rådhuset, "for enden af vejen", og udvikling af konceptet "Sammen om energimodernisering", hvor grundejere med forholdsvis ens huse slutter sig sammen om energirenoveringen. Konceptet er p.t. er under afprøvning og evaluering. Endvidere afholdt vi en mini-energisparemesse i samarbejde med byggebranchenetværket Furesø Energivejledere. |

**Aktiviteter og events i foråret 2013**

|  |
| --- |
| I 2013 vil der være flere nye initiativer på vej, samtidig med, at vi fortsætter med holde energirådgivningscafeer og gentager "for enden af vejen", hvor Energitjenestens udstilling vises "for enden af vejen" i en grundejerforening.    Programmet ser ud som følger:    16-17.februar: Furesø Kommune deltager på messen Bolig og Livsstil. Kommunens stand er at finde i Energizonen, sammen med Energitjenesten. Borgerne kan her få oplysninger om planforhold og servitutter på deres bolig, samt få oplysninger om kommunens informationstiltag. Energitjenesten giver rådgivning og svarer på spørgsmål om alt vedr. energibesparelser og vedvarende energi. Flere håndværkere fra netværket Furesø Energivejledere deltager også i Energizonen. Gratis billetter kan hentes på rådhusene og på bibliotekerne.    7. marts og 4. april: Energirådgivningscafe kl. 14 - 18 på Rådhuset, Stiager 2, 3500 Værløse. Bookning hos Else Marie Madsen på 7235 5438 eller rma@furesoe.dk.    Slutning februar og marts: Der trækkes lod om 4 foredragsaftener med Energitjenestens rådgiver, der holder et målrettet foredrag om energibesparelser, samt giver information om "Sammen om energimodernisering". Henvendelse til bme@furesoe.dk senest 12. februar med udfyldt tilmelding skema, som hentes på www.furesoe.dk/energieniboligen. Foreløbigt bookede datoer hos Energitjenesten er 28.februar, 6. marts, 11. marts og 20. marts, alle dage fra 19- 21.    4. og 5. maj: Der trækkes lod om 2 besøg af Energitjenestens udstilling om energibesparelser "for enden af vejen" med tilhørende energigennemgange af flere af grundejerforeningens huse. Der trækkes lod blandt de foreninger, der har henvendt sig senest 12. februar til bme@furesoe.dk med udfyldt tilmeldingsskema, som hentes på www.furesoe.dk/energieniboligen..    23.april kl. 19- 21, Galaksen, Bymidten 48, 3500 Værløse. "Gør det selv" aften. Energitjenesten gennemgår alle det enke tiltag, man med en anelse fingersnilde selv kan lave, f.x. sætte isoleringslister op, tætne loftslemme og andre lette fif.    I maj-juni måned vil der endvidere blive udsendt information og evt. afholdt et møde om resultaterne af afprøvningen af "Sammen om energimodernisering", hvor grundejere med forholdsvis ens huse kan slutte sig sammen om at energimodernisere deres boliger. |

**Om nyhedsbrevet**

|  |
| --- |
| Furesø Kommune har email-adresser fra flere grundejerforeninger på sin hjemmeside. Dette nyhedsbrev er oprettet for at give direkte information om tiltag indenfor energibesparelsesområdet, f.x. om "Sammen om energimodernisering, energirådgivningscafeer på rådhuset og andre tiltag som måtte komme.  Vi håber, at grundejerforeningerne tager vel imod nyhedsbrevet og rundsender det i foreningerne.  Nogle af nyhedsbrevene sendes også med almindelig post, da vi endnu ikke har emails på alle foreningerne. Hvis din grundejerforening modtager nyhedsbrevet med almindelig post, vil vi gerne bede om jeres email-kontakt.  Eventuelle kommentarer, bemærkninger og ønsker kan sendes til [lwh@furesoe.dk](mailto:lwh@furesoe.dk) |